 Plan for tilpasset opplæring

* Elevene har kontaktlærer som sin primærkontakt. Kontaktlærers ansvar er å se helhetlig på elevens utvikling og sørge for at riktig instans kobles på ved behov
* Det avholdes månedlige møter mellom kontaktlærer, rådgiver og avdelingsleder for å følge opp enkeltelever og klassemiljø. Dette for å fange opp både sosial og faglig utvikling
* Alle elever i Vg1 kartlegges i norsk, engelsk og matematikk. Resultatene fra kartleggingen er grunnlag for iverksettelse av tiltak ved behov
* Elevrådet er viktig på skolen og de ivaretar elevdemokratiet inn mot rektor og rektors ledergruppe
* Greveskogen ønsker å ha et godt samarbeid med foresatte og inviterer til foresattemøter og enkeltsamtaler
* Etter første termin, er elevenes resultater gjenstand for en systematisk gjennomgang for å se om det er behov for ytterligere tiltak knyttet til enkeltelever eller fag. Dette for å sikre at elevene når målsettingen om fullført og bestått
* Differensiert undervisning med variasjon i undervisnings-, arbeids- og vurderingsmetoder
* For elever som har fått 1 eller IV, tilbyr skolen eksamenstrening/støttetimer

*I hht Opplæringslova §11-1 har alle elever lærlinger og lærekandidater krav på at opplæringen skal tilpasses deres forutsetninger og evner. På Greveskogen videregående skole sikres dette gjennom en rekke tilltak, systemer og strukturer*

* Det er mulig å søke om fritak for vurdering med karakter i sidemål, kroppsøving og

2.fremmedspråk (digitale skjemaer)

* Det er mulig å søke om særskilt tilrettelegging, som forlenget tid på større prøver og eksamen, lydbøker, særskilt språkopplæring, eget rom ved prøver mm (eget søknadsskjema)
* Greveskogen benytter miljøarbeidere som støtte i klasser og for enkeltelever
* Minoritetsspråklige elever får tilbud om styrket norskopplæring, samt egen ressurs i studietimen
* Retteprogram (Textpilot) og Ordnet (digital ordbok) er tilgjengelig for alle elever
* Greveskogen henviser elever videre til øvrig støtteapparat ved behov (mangfoldsrådgiver, helsesykepleier, pedagogisk- psykologisk tjeneste, oppfølgingstjenesten)
* Elevene får sosialpedagogisk rådgivning knyttet til psykisk helse, personlige og/eller sosiale problemer
* Vi gjennomfører rådgivning knyttet til yrkes- og utdanningsvalg, bl.a. individuelle karrieresamtaler for Vg2- elever
* Det lages plan for prøver og vurderinger for alle klasser for å sikre jevn arbeidsbelastning gjennom skoleåret
* En gang i måneden tilbys oppsamlingsprøver for å sikre elevene vurderingsgrunnlag
* Studietimen med faglig veiledning tilbys i skolens bibliotek